MILL เพิ่มทุน PP ให้ BBL จำนวน 300 ล้านหุ้น คิดเป็น 7.40%
MILL เพิ่มทุน PP ให้ BBL จำนวน 300,000,000 หุ้น ที่ราคา 1.40 บ. จำนวนการเพิ่มทุนคิดเป็น 7.40%
11 ธ.ค. 2558

บริษัท มิลล์คอน สตีล จำกัด (มหาชน) หรือ MILL ระบุว่า ตามที่บริษัทได้รับอนุมัติจากมติที่ประชุมสามัญประจำปีผู้ถือหุ้น ครั้งที่ 1/2558 เมื่อวันที่ 27 เมษายน 2558 ให้จัดสรรหุ้นสามัญเพิ่มทุนให้แก่บุคคลในวงจำกัดจำนวนไม่เกิน 500,000,000 หุ้น มูลค่าที่ตราไว้หุ้นละ 0.40 บาท ในราคาไม่ตํ่ากว่าราคาร้อยละ 90 ของราคาตลาดถัวเฉลี่ยถ่วงนํ้าหนักต่อหุ้นของหุ้นสามัญของบริษัท
โดยราคาตลาดให้คำนวณจากราคาถัวเฉลี่ยนํ้าหนักของหุ้นบริษัทย้อนหลังเป็นระยะเวลาไม่น้อยกว่า 7 – 15 วันทำการติดต่อกัน ซึ่งได้มอบหมายให้คณะกรรมการ หรือ บุคคลที่คณะกรรมการมอบหมายเป็นผู้มีอำนาจในการจัดสรรหุ้นสามัญเพิ่มทุนดังกล่าว
ทั้งนี้ ที่ประชุมคณะกรรมการบริหาร เมื่อวันที่ 10 ธันวาคม 2558 ได้มีมติให้จัดสรรหุ้นสามัญเพิ่มทุน โดยกำหนดราคาเสนอขายหุ้นละ 1.40 บาท โดยเป็นราคาถัวเฉลี่ยถ่วงนํ้าหนักต่อหุ้นของหุ้นสามัญของบริษัท โดยราคาเสนอขายคำนวณจากราคาถัวเฉลี่ยถ่วงนํ้าหนักของหุ้นสามัญของบริษัทย้อนหลังเป็นระยะเวลา 7 วันทำการติดต่อกัน (ราคาตลาดถัวเฉลี่ยถ่วงนํ้าหนักระหว่างวันที่ 30 พฤศจิการยน 2558 – 9 ธันวาคม 2558) ซึ่งราคาตลาดถัวเฉลี่ยถ่วงนํ้าหนักเท่ากับ 1.40 บาท
โดยกำหนดรายชื่อบุคคลในวงจำกัดผู้ได้รับจัดสรรหุ้น คือ ธนาคาร กรุงเทพ จำกัด (มหาชน) หรือ BBL จำนวน 300,000,000 หุ้น 1.40 บาทโดยมีกำหนดระยะเวลาการชำระเงินภายในวันที่ 16 ธันวาคม 2558 การเพิ่มทุนเท่ากับ 7.40%
สำหรับประโยชน์ที่ได้รับภายหลังจากการจัดสรรหุ้นเพิ่มทุนส่งเสริมศักยภาพในการลงทุนของบริษัททำให้บริษัทมีฐานะทางการเงินที่แข็งแกร่งขึ้นทำให้บริษัทมีสภาพคล่องในการดำเนินธุรกิจที่สูงขึ้นทั้งนี้ บริษัทจะนำเงินเพิ่มทุนที่ได้ไปใช้สำหรับ เป็นเงินทุนหมุนเวียน และ/หรือใช้ชำระหนี้
โครงสร้างผู้ถือหุ้น ก่อน-หลังการเพิ่มทุน PP มีดังนี้

 